  Виталий Пронин 28-тӥ коньывуонэ Удмурт Республикалэн Правительствоезлэн Тӧроез Юрий Питкевич Президиумлэсь заседанизэ ортчытӥз .Министръёс 2013 арлэн 3 кварталэз понна улыны чаклам дунэз пуктӥзы.Ужъя министр Сергей Фефилов пусйиз, 2 кварталын со 6278 манет вал шуыса. Табере улыны чаклам дун будӥз 158 манетлы (2,5 % -лы) но луиз 6436 манет.3 кварталын дунъёс будӥзы вузъёслы но, услугаослы но.Кылсярысь, Удмуртстат ивортэмъя, тросгес уксё кисьтӥське таӵе вузъёслы: апельсин - дуныз будэмын 112,5 процентлы, чырсйӧл сиён-юонъёс (112,5%), йӧл (109,6 %), сакыр (108,5 %), сыръёс (106,8 %), йӧлвыл (105,9 %), нӧкы вӧй (105,3 %), чорыг (103, 5%), парсь сӥль (101,5 %).Услугаослы дунъёс будӥзы 104,5 процентлы.Озьыен, ужась адями понна табере улыны чаклам дун луиз 6870 манет, пенсионеръёслы - 5264 манет, нылпиослы - 6268 манет.Ксения Собина Теги: правительство ЮрийПиткевич  